มีเพศสัมพันธ์แล้วมีเลือดออกค่ะ คิดว่าคงจะฉีก หยุดไปสามวันมีอีกมีแค่เลือดซึมมองแทบไม่เห็นค่ะ หยุดไปสี่วันเลือด ออกไม่เยอะเหมือนวันแรกค่ะ แบบนี้แผลยังไม่หายหรือเปล่าคะ เรางด 7 วันให้แผลหายเองได้มั้ย หรือต้องทานยาอะไรหรือเปล่าคะ ตกขาวปกติดีค่ะ มีการการปวดจี้ดๆที่ท้องน้อยด้านซ้ายบางเวลา ถ้าทำอะไรเพลินๆคือไม่รู้สึกเลยค่ะ
สวัสดีค่ะ การมีเลือดออกหลังมีเพศสัมพันธ์ อาจเกิดจาก- การบาดเจ็บของเยื่อบุช่องคลอด จากการมีเพศสัมพันธ์ที่รุนแรง ใช้ท่าทางพิสดาร หรือมีการใส่สิ่งของในช่องคลอด อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกจะมีปริมาณเพียงเล็กน้อย และออกเพียงไม่กี่วันแล้วหายไป- มีการติดเชื้อในช่องคลอด แต่มักมีตกขาวที่ผิดปกติร่วมด้วย- มีติ่งเนื้อที่ปากมดลูก- มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อยร่วมด้วยหากเลือดยังคงออกทุกครั้งที่มีเพศสัมพันธ์ โดยที่ก็ไม่ได้มีเพศสัมพันธ์แบบรุนแรงมากไป ก็ไม่น่าเกิดจากการบาดเจ็บของช่องคลอดค่ะ ดังนั้น แนะนำควรไปพบสูติ-นรีแพทย์เพื่อตรวจหาสาเหตุจะดีกว่าค่ะ